C 469/36
LT
Europos Sąjungos oficialusis leidinys
2022 12 9
V (Nuomonės)
KITI AKTAI
EUROPOS KOMISIJA Komisijos deleguotojo reglamento (ES) 2019/33 17 straipsnio 2 ir 3 dalyse nurodyto pranešimo apie vyno sektoriaus produkto specifikacijos standartinio pakeitimo patvirtinimą paskelbimas (2022/C 469/10)
Šis pranešimas skelbiamas pagal Komisijos deleguotojo reglamento (ES) 2019/33 17 straipsnio 5 dalį (1) PRANEŠIMAS APIE STANDARTINIO PAKEITIMO PATVIRTINIMĄ
„Vicomté d'Aumelas“ PGI-FR-A1107-AM01 Pranešimo data: 2022.9.19 PATVIRTINTO PAKEITIMO APRAŠYMAS IR PAGRINDIMAS 1.
Produktų juslinių savybių aprašymas Siekiant papildyti saugoma geografine nuoroda „Vicomté d’Aumelas“ žymimų (raudonųjų, baltųjų ir rožinių) vynų juslinių savybių aprašymą, iš dalies keičiamas jų specifikacijos I skyriaus 3.3 punktas „Juslinių savybių aprašymas“.
Bendrojo dokumento punktas „Vyno (-ų) aprašymas“ atitinkamai patikslinamas taip: „Vynai atspindi savitą aplinkinę Hero viduslėnio, kur upė atlieka svarbų šilumos reguliavimo vaidmenį, terpę.
Paprastai raudonieji vynai būna vaisiški ir elegantiški, o jų taninai – itin subtilūs.
Dažniausiai jie gaminami iš reikiamai sunokusių veislių „Merlot“, „Cabernet sauvignon“, „Syrah“, „Carignan“, „Grenache“ ir „Mourvèdre“ vynuogių kupažo.
Vynai būna ryškios, tviskios rubino raudonumo spalvos ir skleidžia stiprų gervuogių, mėlynių, aviečių, saldymedžio ir pipirų aromatą.
Baltieji vynai dažniausiai gaminami iš vienos ar daugiau šių veislių: „Chardonnay“, „Sauvignon“, „Grenache blanc“, „Vermentino“ arba „Viognier“.
Jie gaivūs ir pasižymi šeivamedžio bei akacijų žiedų, baltųjų uogų ir vaisių ir egzotinių vaisių skleidžiamais amilo alkoholio pokvapiais.
Skonis rūgštus, aliejingas, kartumo beveik nesijaučia.
Burnos nesutraukia, neišdžiovina.
Rožiniai vynai gaminami iš veislių „Cinsaut“, „Grenache“, „Syrah“, „Carignan“, „Cabernet sauvignon“ arba „Mourvèdre“.
Jie būna blyškiai rausvo, šviesaus lašišų atspalvio, maloniai gaivūs ir skleidžia stiprų, kompleksišką gėlių žiedų, egzotinių vaisių arba juodųjų serbentų aromatą.“
2.
Vynuogių veislės Iš dalies keičiamas saugoma geografine nuoroda „Vicomté d’Aumelas“ žymimų vynų specifikacijos I skyriaus 5 punktas.
(1) OL L 9, 2019 1 11, p. 2.